CELEX: 52013PC0663
Language: ro
Date: 2013-09-27
Title: Propunere de DECIZIE A CONSILIULUI privind măsuri tranzitorii referitoare la gestionarea FED între 1 ianuarie 2014 și intrarea în vigoare a celui de-al 11-lea Fond European de Dezvoltare

|
			
		
		
		52013PC0663
		
			Propunere de DECIZIE A CONSILIULUI privind măsuri tranzitorii referitoare la gestionarea FED între 1 ianuarie 2014 și intrarea în vigoare a celui de-al 11-lea Fond European de Dezvoltare /* COM/2013/0663 final - 2013/0319 (NLE) */
			
				
		
		
			
			   	EXPUNERE DE MOTIVE
În conformitate cu articolul 1 alineatul (5)
din Acordul intern privind cel de-al 10-lea FED, fondurile celui de-al 10-lea
FED nu vor mai fi angajate după data de 31 decembrie 2013, cu excepția
cazului în care Consiliul , hotărând în unanimitate, emite o decizie în
sens contrar, la propunerea Comisiei.
Acordul intern de instituire a celui de-al
11-lea Fond European de Dezvoltare (al 11-lea FED) a fost semnat de către
statele membre, reunite în cadrul Consiliului, în luna iunie 2013. Acest acord
intern va intra în vigoare numai după ce a fost ratificat de către
toate statele membre. Acest proces nu va fi probabil finalizat înainte de luna
ianuarie 2014.
Prin urmare, Comisia propune adoptarea unor
măsuri tranzitorii („facilitatea de tranziție”) destinate să
asigure disponibilitatea fondurilor pentru cooperarea cu țările din
Africa, zona Caraibilor și Pacific și cu țările și
teritoriile de peste mări, precum și pentru cheltuielile de sprijin, între ianuarie 2014 și data intrării
în vigoare a Acordului intern de instituire a celui de-al 11-lea FED. Această
facilitate va fi finanțată din soldurile și fondurile
dezangajate provenite din cel de-al 10-lea FED și din alte FED anterioare.

Se propune, de asemenea, ca fondurile angajate
în cadrul acestei facilități de tranziție să fie
contabilizate în cadrul celui de-al 11-lea FED, ceea ce înseamnă că
acestea nu ar reprezenta resurse suplimentare pentru cel de-al 11-lea FED, și
să fie adoptate cât mai curând posibil măsurile necesare pentru
gestionarea operațională și financiară a acestui mecanism
de tranziție.
Prin urmare, Comisia propune adoptarea de
către Consiliu a deciziei anexate.
2013/0319 (NLE)
Propunere de
DECIZIE A CONSILIULUI
privind măsuri tranzitorii referitoare
la gestionarea FED între 1 ianuarie 2014 și intrarea în vigoare a celui
de-al 11-lea Fond European de Dezvoltare
CONSILIUL UNIUNII EUROPENE,
având în vedere Tratatul privind Uniunea
Europeană și Tratatul privind funcționarea Uniunii Europene, 
având în vedere Acordul de parteneriat între
statele din Africa, zona Caraibilor și Pacific (ACP), pe de o parte, și
Comunitatea Europeană și statele sale membre, pe de altă parte,
semnat la Cotonou, la 23 iunie 2000[1],
având în vedere decizia Consiliului privind
asocierea țărilor și teritoriilor de peste mări la
Comunitatea Europeană („Decizia de asociere peste mări”)[2],
având în vedere Acordul intern dintre
reprezentanții guvernelor statelor membre, reuniți în cadrul
Consiliului, privind finanțarea ajutorului comunitar în baza cadrului
financiar multianual pentru perioada 2008-2013 în conformitate cu Acordul de
parteneriat ACP-CE și privind alocarea de asistență
financiară pentru țările și teritoriile de peste mări
cărora li se aplică dispozițiile părții a patra din
Tratatul CE[3]
(denumit în continuare „Acordul intern privind cel de-al 10-lea FED”), în
special articolul 1 alineatul (5),
având în vedere propunerea Comisiei Europene,
întrucât:
(1)       Articolul 1 alineatul (5) din
Acordul intern privind cel de-al 10-lea FED prevede că fondurile celui de-al
10-lea FED nu vor mai fi angajate după data de 31 decembrie 2013, cu excepția
cazului în care Consiliul , hotărând în unanimitate, emite o decizie în
sens contrar, la propunerea Comisiei.
(2)       Punctul 5 din anexa Ib[4] (cadrul financiar multianual
pentru perioada 2008-2013) la Acordul de parteneriat ACP-CE prevede că
fondurile aferente celui de-al 10-lea FED, cu excepția sumelor
alocate Facilității pentru investiții, excluzând subvențiile
la rata dobânzii aferente acestora, nu vor mai fi angajate după 31 decembrie
2013, cu excepția cazului în care Consiliul, hotărând în unanimitate,
emite o decizie în sens contrar, la propunerea Comisiei
(3)       Articolul 1 punctul (2) din
anexa IIAa la Decizia din 27 noiembrie 2001 a Consiliului privind asocierea țărilor
și teritoriilor de peste mări la Comunitatea Europeană prevede
că fondurile celui de-al 10-lea FED nu mai pot fi angajate după 31
decembrie 2013, cu excepția cazului în care Consiliul , hotărând în
unanimitate, emite o decizie în sens contrar, la propunerea Comisiei[5].
(4)       Articolul 13 alineatul (3)
din Acordul intern privind cel de-al 10-lea FED prevede că acesta se
încheie pentru aceeași durată ca și cadrul financiar multianual
al Acordului de parteneriat ACP-CE și că va rămâne în vigoare
atâta timp cât este necesar pentru executarea integrală a tuturor operațiunilor
finanțate în temeiul Acordului de parteneriat ACP-CE, al Deciziei de
asociere și al cadrului financiar multianual invocat.
(5)       Organizarea și funcționarea
Serviciului European de Acțiune Externă sunt descrise în Decizia nr.
2010/427/UE a Consiliului.
(6)       Intrarea în vigoare a celui
de-al 11-lea FED poate fi amânată pentru o dată ulterioară datei
de 1 ianuarie 2014. Prin urmare, este oportun să se prevadă
măsuri tranzitorii (o „facilitate de tranziție”) destinate să
asigure disponibilitatea fondurilor pentru cooperarea cu țările din
Africa, zona Caraibilor și Pacific și cu țările și
teritoriile de peste mări, precum și pentru cheltuielile de sprijin,
între ianuarie 2014 și data intrării în vigoare a acordului intern,
care să fie finanțate din soldurile și fondurile dezangajate
provenite din cel de-al 10-lea FED și din alte FED anterioare.
ADOPTĂ PREZENTA DECIZIE: 
Articolul 1
Până la intrarea în vigoare a Acordului
intern privind cel de-al 11-lea FED, măsurile tranzitorii sub forma
programelor de acțiune, a măsurilor individuale și a
măsurilor speciale destinate partenerilor ACP, a deciziilor de finanțare
în sprijinul TTPM și a programelor de acțiune specifice pentru
cheltuielile de sprijin sunt finanțate dintr-o facilitate de tranziție
pentru cel de-al 11-lea FED, alcătuit din soldurile FED anterioare și
din fondurile dezangajate din proiectele sau programele aferente FED
respective. Această facilitate de tranziție poate avea, de asemenea,
drept obiect granturi destinate finanțării subvențiilor pentru
dobânzi și a asistenței tehnice aferente proiectelor, granturi care
sunt alocate Băncii Europene pentru Investiții, în conformitate cu
dispozițiile de la articolele 1, 2 și 4 din anexa II la Acordul de
parteneriat ACP-UE și din noua Decizie de asociere peste mări. Aceste
măsuri de finanțare de tranziție vizează facilitarea
punerii în aplicare a documentelor de programare și asigurarea unei reacții
în cazurile în care apare nevoia asistenței de urgență.
Fondurile angajate în cadrul facilității
de tranziție trebuie să fie justificate în cadrul celui
de-al 11-lea FED. Contribuțiile statelor membre, indicate la
articolul 1 alineatul (2) litera (a) din acordurile interne privind cel de-al
9-lea și cel de-al 10-lea FED, sunt reduse în mod proporțional.
Articolul 2
Fără a se aduce atingere stadiului
procesului de ratificare la nivel național a Acordului intern de
către statele membre, Consiliul adoptă cât mai curând posibil
regulamentele privind punerea în aplicare a celui de-al 11-lea FED, care includ
măsurile pentru gestionarea operațională și financiară
a acestei facilități de tranziție. Până la adoptarea
acestor regulamente, în vederea punerii în aplicare a facilității de
tranziție continuă să se aplice Regulamentul (CE) nr. 617/2007
al Consiliului din 14 mai 2007 privind punerea în aplicare a celui de-al
zecelea FED, precum și Regulamentul (CE) nr. 215/2008 al Consiliului din
18 februarie 2008 privind regulamentul financiar aplicabil celui de-al zecelea
FED.
Articolul 3
Aplicarea prezentei decizii este în
conformitate cu Decizia 2010/427/UE a Consiliului privind organizarea și
funcționarea Serviciului European de Acțiune Externă.
Articolul 4
Prezenta decizie intră în vigoare la data
publicării în Jurnalul Oficial al Uniunii Europene. Prezenta
decizie se aplică de la 1 ianuarie 2014 până la intrarea în vigoare a
Acordului intern privind cel de-al 11-lea FED. 
Adoptată la Bruxelles,
                                                                       Pentru
Consiliu
                                                                       Președintele
[1]               JO
L 317, 15.12.2000, p. 3; astfel cum a fost modificat prin Acordul semnat la
Luxemburg la 25 iunie 2005 
(JO L 287, 28.10.2005,
p. 4) și prin Acordul semnat la Ouagadougou la 22 iunie 2010 (JO L 287,
4.11.2010, p. 3).
[2]               Decizia
2001/822/EC a Consiliului din 27 noiembrie 2001, JO L
314, 30.11.2001, p. 1, modificată prin Decizia 2007/249/EC a Consiliului
din 19 martie 2007, JO L 109, 26.4.2007, p. 33.
[3]               JO
L 247, 9.9.2006, p. 32.
[4]               Anexa
Ib, astfel cum este inclusă în anexa la Decizia nr. 1/2006 a Consiliului
de Miniștri ACP-EC (JO L 247, 9.9.2006. p. 22).
[5]               JO L 314
din 30.11.2001 p.1, astfel cum a fost modificată prin Decizia din 19
martie 2007 a Consiliului (JO L 109 din 26.4.2007, p.37)